**O b r a z l o ž e n j e**

**uz nacrt prijedloga Odluke o I. Izmjenama**

**Odluke o raspolaganju nekretninama u vlasništvu Općine Kršan na području Proizvodno poslovne zone Kršan – Istok sa Centrom agropoduzetništva ("Službeno glasilo Općine Kršan" br. 15/24.)**

**1. PRAVNA OSNOVA**

Pravna osnova za donošenje ovog akta su:

 - članak 35. i 391. Zakona o vlasništvu i drugim stvarnim pravima („Narodne novine“ br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17),

- članak 19. Statuta Općine Kršan (''Službeno glasilo Općine Kršan'' br. 6/09, 05/13, 02/18, 05/20, 02/21, 20/23),

**2. OSNOVNA PITANJA KOJA SE DEFINIRAJU OVOM ODLUKOM**

Odluku o raspolaganju nekretninama u vlasništvu Općine Kršan na području Proizvodno poslovne zone Kršan – Istok sa Centrom agropoduzetništva ("Službeno glasilo Općine Kršan" br. 15/24.) usvojilo je Odlukom Općinsko vijeće Općine Kršan dana 19. prosinca 2024. ("Službeno glasilo Općine Kršan" br. 15/24 u daljnjem tekstu Odlukom). Predmetnom Odlukom utvrđuju se uvjeti, način i postupak raspolaganja nekretninama u vlasništvu Općine, koje se nalaze na području zone obuhvata Proizvodno – poslovne zone Kršan sukladno Programu poticajnih mjera „Proizvodno poslovne zone Kršan – Istok sa Centrom Agropoduzetništva“.Cilj raspolaganja nekretninama na području proizvodno – poslovne zone jest stvaranje gospodarskih uvjeta za poticanje ulaganja i izgradnju gospodarsko – poslovnih i gospodarsko – proizvodnih sadržaja s namjerom jačanja gospodarskog razvoja i poduzetničkih aktivnosti, na području Općine. Ovom izmjenom vrši se usklađivanje Odluke s čl. 92. Poslovnika Općinskog vijeća, budući donošenje Odluka i drugih akata Općinskom vijeću može predložiti vijećnik, Klub vijećnika, radno tijelo vijeća i općinski načelnik te se vrši usklađuje s Programu poticajnih mjera za poduzetnike u Proizvodno poslovnoj zoni Kršan – Istok sa Centrom agropoduzetništva. Utvrđuje se da prijedlog Općinskim vijeću može predložiti Povjerenstvo kao radno tijelo općinskog vijeća odnosno da Povjerenstvo za provedbu natječaja vrši provjeru dokumentacije i provedbu ugovora.

**3. SAVJETOVANJE S JAVNOŠĆU**

Na temelju čl. 11. Zakona o pravu na pristup informacijama (NN br.25/13, 85/15, 69/22) na tekst Izmjena i dopuna Programa provest će se postupak savjetovanja s javnošću u trajanju na web stranici Općine Kršan u trajanju od 12 dana, budući se radi o formalnom usklađenju Odluke s općim aktima, a također je tijekom mjeseca prosinca proveden postupak savjetovanja s javnošću.

**4. TEKST NACRTA AKTA**

Prijedlog nacrta teksta I. izmjene Programa priložen je u privitku.

**5. FINANCIJSKA SREDSTVA POTREBNA ZA PROVEDBU OVE ODLUKE**

Za provođenje Odluke osigurat će se financijska sredstva u Proračunu Općine Kršan.

Slijedom navedenog, a temeljem izrađenog prijedloga, predlaže se Općinskom vijeću Općine Kršan usvajanje Odluke.

**Općinski načelnik Općine Kršan**